**ΑΝΑΚΟΙΝΩΣΗ**

**Καταδικάζουμε κατηγορηματικά** την **εκδικητική** **απόλυση** του **Κώστα Καταραχιά**, επικουρικού γιατρού και προέδρου του Συλλόγου Εργαζομένων του **Νοσοκομείου ο «Άγιος Σάββας»**.

Η Διοίκηση του Νοσοκομείου «Άγιος Σάββας» και το υπουργείο Υγείας **δεν ανανεώνουν εντελώς απροκάλυπτα και επιλεκτικά,** την **σύμβαση** του επικουρικού γιατρού **Κώστα Καταραχιά** οδηγώντας τον σε απόλυση στις **30 Μαρτίου 2021**.

Η κυβέρνηση **όχι μόνο δεν προχωρά** σε μαζικές προσλήψεις μόνιμου προσωπικού και στη στήριξη του Δημόσιου Συστήματος Υγείας για την αντιμετώπιση της πανδημίας, **όχι μόνο δεν προχωρά** στην μονιμοποίηση των συμβασιούχων**, αλλά επιχειρεί να επιβάλλει την εγκληματική της πολιτική**, με **απολύσεις γιατρών**, με **διώξεις απέναντι σε όλους που αντιδρούν στην εφαρμογή** της. Χαρακτηριστικό παράδειγμα **ο Κώστας Καταραχιάς, πρόεδρος του Συλλόγου Εργαζομένων του Νοσοκομείου του,** που μπορεί να είναι και ο μοναδικός επικουρικός γιατρός του οποίου η σύμβαση δεν ανανεώνεται τα τελευταία χρόνια.

Στην ίδια κατεύθυνση με την απόλυση του Κώστα Καταραχιά, η κυβέρνηση επιβάλει αστυνομική βία απέναντι σε διαδηλώσεις, διώξεις συνδικαλιστών για την οργάνωση κινητοποιήσεων καθώς και ποινές σε εργαζόμενους που σήκωσαν το ανάστημα απέναντι στην σημερινή κατάσταση.

Εκφράζουμε την αλληλεγγύη μας και απαιτούμε:

* Να παρθεί πίσω η απόφαση που οδηγεί στην απόλυση τον πρόεδρο του Σωματείου του Αγ. Σάββα Κώστα Καταραχιά.
* Να σταματήσουν οι διώξεις και οι επιβολές ποινών σε εργαζόμενους που αγωνίζονται καθημερινά να μείνουν ανοιχτά τα Νοσοκομεία και οι δομές της Πρωτοβάθμιας.
* Την μονιμοποίηση όλων των συμβασιούχων που καλύπτουν πάγιες και διαρκείς ανάγκες στις μονάδες υγείας του ΕΣΥ.

**Άρτα,29/3/2021**

**Το ΔΣ του Συλλόγου Εργαζομένων στο Νοσοκομείο και στα ΚΥ ν.Άρτας**